BG    BG BG 
 
BG 1   BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 16.7.2009 
SEC(2009) 972 окончателен  
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
Придружителен  документ  към 
 
предложение  за Регламент  на Съвета  относно  уведомяването  на Комисията  за 
инвестиционни  проекти  за енергийна  инфраструктура  в Европейската  общност , 
както  и за отмяна  на Регламент  (ЕО) № 736/96 на Съвета  
  
РЕЗЮМЕ  НА ОЦЕНКАТА  НА ВЪЗДЕЙСТВИЕТО  
 
 
{COM(2009) 361} 
{SEC(2009) 971}  
 
BG 2   BG 1. ОПРЕДЕЛЯНЕ  НА ПРОБЛЕМА  
1.1. Какъв  е проблемът ? 
 Проблемът , който  изисква  вземане  на мерки , се изразява  в липсата  на 
пълноценни  данни  и информация  относно  инвестиционните  проекти  (на 
техните  различни  етапи ) и свързаните  с това неудачи . Независимо  от 
източника  на данните , те не винаги  са пълни , надеждни  или подходящи  за 
изисквания  анализ : например  данните  от Евростат  се отнасят  до 
развитието  в миналото , докато  за инвестиционни  проекти  са необходими  
прогнозни  данни  и информация . Регламент  (ЕО) № 736/96 на Съвета  би 
следвало  по принцип  да позволи  мониторинг  на инвестиционни  проекти  на 
равнището  на ЕС. Комисията  трябва  да бъде  уведомявана  веднъж  годишно  
за големи  инвестиционни  проекти  или важни  решения  от значение  за 
инвестиционните  проекти  в секторите  на нефта , газовите  горива  и 
електроенергията . Но този регламент  вече не се прилага  пълноценно , нито  
пък е адаптиран  към днешните  предизвикателства  в областта  на 
енергетиката . Не съществува  друг  хоризонтален  инструмент  на равнището  
на ЕС. 
 Без да разполага  с подходящи  данни , Комисията  не е в състояние  да: 
– анализира  вероятната  еволюция  на енергийната  инфраструктура , да 
открива  потенциални  несъответствия  и да предвижда  бъдещи  енергийни  
доставки ;  
– да прави  оценка  на енергийната  политика  на ЕС и да подпомага  с 
официални  данни  формулирането  на политика ; 
– да спомага  за прозрачност  относно  възможната  еволюция  на 
енергийната  система  на ЕС. 
 Особено  в сегашния  период  важно  значение  се придава  на докладването  на 
данни  (т.е. предоставянето  на информация ) и мониторинга  (т.е. анализа ) на 
инвестиционни  проекти  и на еволюцията  на енергийната  система  на ЕС. 
Макар  от решаващо  значение  да са значителните  инвестиции  в 
енергийната  инфраструктура  на ЕС, съществува  голяма  степен  на 
несигурност  относно  осъществяването  на инвестиционни  проекти , която  е 
повишена  още повече  от сегашната  икономическа  и финансова  криза . 
Както  бе упоменато  във Втория  стратегически  енергиен  преглед , приет  от 
Комисията  през 2008 г., тези инвестиции  са необходими , за да се отговори  
на бъдещите  потребности  от енергия , да се подпомогне  преходът  към 
бъдещата  енергетика  с ниска  въглеродна  интензивност  и да се гарантира  
по-голяма  енергийна  сигурност  в случай  на криза , както  и ефективното  
функциониране  на вътрешния  пазар . 
1.2. Кой е засегнат  най-силно  и защо  е необходима  публична  
интервенция ? 
 На институциите  на ЕС липсват  подходящи  и последователни  данни  
относно  развитието  на енергийната  инфраструктура  в ЕС, за да направят  
оценка  на стратегическия  баланс  между  предлагането  и търсенето . 
 
BG 3   BG Предприятията  в енергийния  отрасъл  са потенциално  засегнати  от 
недостатъчната  прозрачност  относно  вероятната  еволюция  на енергийната  
система  на ЕС. 
2. АНАЛИЗ  НА СУБСИДИАРНОСТТА  
 Институциите  на ЕС взеха  решения  за нови  политики  и създадоха  
регулаторна  рамка , в която  икономическите  оператори  трябва  да вземат  
решения  за инвестиции . Необходимо  е докладване  на данни  и мониторинг  
(т.е. анализ ) на данни  относно  напредъка  в изпълнението  на 
инвестиционни  проекти . Тъй като в политиката  на ЕС все повече  доминира  
общностното  и регионалното  измерение  и нараства  степента  на 
взаимовръзка  и обединяване  на енергийните  сектори , съществува  риск  
информацията  за отделни  държави  и сектори  да стане  недостатъчна . 
3. ЦЕЛИ  НА ИНИЦИАТИВАТА  НА ЕС 
 Общите  цели  на преработването  на Регламент  (ЕО) № 736/96 на Съвета  са 
да се създаде  един  ефективен  и ефикасен  инструмент  за докладване  и 
мониторинг , т.е. да се събират  подходящи  данни  относно  инвестирането  в 
енергийната  инфраструктура  на ЕС, и да се въведе  механизъм  за споделяне  
на основаващия  се на това анализ  с държавите -членки  и заинтересованите  
страни .  
4. ВАРИАНТИ  НА ПОЛИТИКАТА  
 Бяха  разгледани  следните  четири  варианта : 
– Вариант  0 — запазване  на съществуващото  положение  — 
мониторинг  на еволюцията  на енергийната  инфраструктура  въз 
основа  на съществуващите  изисквания  за докладване : при вариант  0 
с данни  и информация  относно  инвестиционни  проекти  за енергийна  
инфраструктура  на ЕС би се разполагало  или чрез съществуващи  
механизми  на ЕС за докладване  и/или чрез закупуване  на данни  от 
Комисията . 
– Вариант  1 — отмяна  на Регламент  (ЕО) № 736/96 на Съвета : в 
сравнение  със запазването  на съществуващото  положение  този вариант  
включва  отмяна  на Регламент  (ЕО) № 736/96 на Съвета  предвид  на 
недоброто  прилагане  на този регламент  и растящата  му неспособност  да 
отговори  на новата  енергийна  система  на ЕС. Като  се приема , че в 
дългосрочен  план  пазарните  сили  ще уравновесят  търсенето  и 
предлагането , периодичният  мониторинг  би могло  да бъде  заменен  с 
проучвания  на отделни  конкретни  случаи , ако във връзка  с вземането  на 
конкретни  политически  решения  се яви необходимост  от анализ  на 
енергийни  инвестиционни  проекти .  
– Вариант  2 — мониторинг  на еволюцията  на енергийната  
инфраструктура  с допълнително  докладване : предвиден  е подобрен  
и актуализиран  инструмент  за докладване : изискванията  за 
 
BG 4   BG предоставяне  на данни  отразяват  еволюцията  на енергийната  система  на 
ЕС и изискванията  за качество  на данните  са увеличени . Задълженията  
за докладване  са съгласувани  с развитието  напоследък  на 
законодателството  (например  докладване  на всеки  две години , 
мониторинг  съгласно  третия  пакет  от мерки  за вътрешния  пазар ) и са 
опростени : държавите -членки  може  да бъдат  освободени  от докладване  
по настоящия  регламент , ако еквивалентни  данни  са предоставени  по 
друг  начин  (например  съгласно  съществуващото  специфично  
законодателство ), а дружествата  също  могат  да бъдат  освободени  от 
задължението  да предоставят  информация , ако държавите -членки  решат  
да предоставят  исканата  информация  по друг  начин . Освен  
докладването  е предвиден  анализ  на данните  от Комисията  и възможна  
прозрачност  на събраните  данни  с изключение  на тези, представляващи  
търговска  тайна . 
– Вариант  3 — мониторинг  на еволюцията  на енергийната  
инфраструктура  с нови  и всеобхватни  изисквания  за докладване : 
различието  спрямо  вариант  2 е, че при вариант  3 се въвежда  цялостна  
интегрирана  система  за докладване  и мониторинг . Държавите -членки  са 
задължени  да съобщават  на Комисията  и да валидират  цялата  поискана  
информация , независимо  от наличието  на други  механизми  за 
уведомяване  или механизми  за мониторинг , разработени  на равнището  
на ЕС. 
5. ОЦЕНКА  НА ВЪЗДЕЙСТВИЕТО  
Една  подобрена  и подсилена  система  за докладване  ще осигури  в краткосрочен  
план  наличието  на повече  данни  и увеличаване  на качеството  на данните  и 
информацията , съобщавани  на Комисията . Това  дава възможност  за периодичен  
анализ  на положението  и за повишена  прозрачност . В средно - и дългосрочна  
перспектива , изработването  на единен  подход  на ЕС и на обзор  за вероятната  
еволюция  на енергийната  система  на ЕС въз основа  на прецизна  и подходяща  
информация  се оценява  общо  взето  високо  от инвеститорите , особено  ако при това 
се разкриват  пречки  за инвестиционни  проекти  като например  неподходящи  
разрешителни  процедури  или липса  на кредити . Ако разполага  с по-добра  
информация , Комисията  би могла  да популяризира  най-добрите  практики . 
Варианти  2 и 3 на политиката  са считани  за по-уместни . Те осигуряват  полезна  
рамка  за обсъждане  между  държавните  органи  и заинтересованите  страни  при 
анализа  на бъдещи  тенденции  и инвестиционни  проекти , както  и на възникналите  
пречки  за инвестиции . 
Административните  разходи  (общо  за дружествата , 27-те държави -членки  и 
Комисията ) за докладване  в пълен  размер  съгласно  преработен  Регламент  (ЕО) 
№ 736/96 на Съвета  се оценяват  на максимум  около  половин  милион  EUR. В 
действителност  обаче  разходите  няма  да достигнат  тази максимална  стойност , тъй 
като някои  данни  ще трябва  да бъдат  събирани  от държавите -членки  при всяко  
положение  въз основа  на други  законови  разпоредби . 
 
BG 5   BG 6. СРАВНЕНИЕ  НА ВАРИАНТИТЕ  
Спрямо  критериите  за ефикасност , ефективност  и съгласуваност  най-подходящ  
измежду  разгледаните  варианти  е вариант  2, който  осигурява  най-добро  постигане  
на целите , поставени  с преработването  на Регламент  (ЕО) № 736/96 на Съвета . Той 
осигурява  интегрирана  и актуализирана  рамка , съчетаваща  докладването  и 
мониторинга  на равнището  на ЕС. Той дава възможност  за използване  на 
валидирани  данни , което  ще подобри  приемливостта  на данните  и ще позволи  
съпоставяне . Тъй като при него  се вземат  предвид  съществуващите  изисквания  за 
докладване , които  е възможно  да представляват  интерес , се избягва  дублиране  на 
работата  и се намалява  до минимум  административната  тежест , наложена  на 
промишлеността  и държавите -членки . Той представлява  балансиран  вариант . 
7. МОНИТОРИНГ  И ОЦЕНКА  
Въздействието  на новия  механизъм  за докладване  и мониторинг  ще бъде  следено  
въз основа  на броя  на държавите -членки , изпълняващи  задължението  за 
докладване , и на качеството , пълнотата  и уместността  на събраните  данни . Ще се 
следи  и за участието  на заинтересовани  страни  и организации  в механизма  за 
мониторинг  (интерес  към аналитични  доклади , участие  в срещи …) и използването  
на резултатите  от него  от страна  на институции  на ЕС и други  заинтересовани  
страни .